Zagrebačka izjava od 6. svibnja 2020.
Izjava iz Zagreba 6. svibnja 2020.

Mi, čelnici Europske unije (EU) i njezinih država članica, uz savjetovanje s čelnicima zapadnog Balkana, te u prisutnosti regionalnih i međunarodnih dionika, danas ponovno ističemo veliku solidarnost s našim partnerima u kontekstu krize uzrokovane koronavirusom. U ovim dosad neviđenim vremenima, zaključili smo sljedeće:

1. Podsjećajući na sastanke na vrhu 2000. u Zagrebu, 2003. u Solunu i 2018. u Sofiji, EU iznova potvrđuje svoju neupitnu potporu europskoj perspektivi zapadnog Balkana. Partneri sa zapadnog Balkana ponovno su istaknuli svoju predanost europskoj perspektivi kao čvrstom strateškom izboru. Vjerodostojnost te predanosti ovisi i o jasnoj javnoj komunikaciji i provedbi potrebnih reformi.

2. Razmjeri krize izazvane koronavirusom poziv su na naše jedinstvo i solidarnost. EU stoji uz svoje partnere sa zapadnog Balkana te je i dalje predan aktivnoj podršci naporima koje oni ulažu u borbu protiv izbijanja zaraze koronavirusom i njegovih učinaka na društva i gospodarstva.

3. EUi zapadni Balkan zajedno se bore protiv koronavirusa i njegovih posljedica. EU je vrlo brzo mobilizirao paket od preko 3,3 milijarde EUR u korist zapadnog Balkana, kako je navedeno u komunikaciji Komisije od 29.travnja o potpori zapadnom Balkanu u borbi protiv bolesti COVID-19 i oporavku nakon pandemije. U to je uključena izravna potpora za sektor zdravstva, posebno dostavom osnovne opreme za spašavanje života, i znatna potpora za potrebe društvenog i gospodarskog oporavka naših partnera, kao i paket od 750milijuna EUR makrofinancijske pomoći te paket od 1,7milijardi EUR pomoći Europske investicijske banke.

4. Aktualna pandemija jasno pokazuje kako se EU i zapadni Balkan skupa suočavaju sa zajedničkim izazovima. Ta suradnja uključuje zajedničku nabavu i neograničen trgovinski tok osobne zaštitne opreme, osiguravanje brzog protoka ključne robe zelenim trakama koje povezuju EU i zapadni Balkan, opskrbu, koju osigurava EU, materijalom za provjeru ispravnosti testova na koronavirus na zapadnom Balkanu, kao i blisku suradnju s relevantnim zdravstvenim tijelima.

5. Činjenica da ta potpora i suradnja nadilaze sve što su drugi partneri pružili regiji zaslužuje javno priznanje. EU ujedno uvažava vrijednu potporu koju je za vrijeme pandemije zapadni Balkan pružio svojim neposrednim susjedima i EU-u. U tome se odražavaju solidarnost i uzajamna potpora na kojima je EU utemeljen. Ta suradnja i koordinacija trebale bi se nastaviti u budućnosti, među ostalim tijekom faze izlaska i oporavka

6. EU i partneri sa zapadnog Balkana imaju zajednički cilj, mirnu, snažnu, stabilnu i ujedinjenu Europu, na temelju naših povijesnih, kulturnih i geografskih veza te naših uzajamnih političkih, sigurnosnih i gospodarskih interesa. EU je odlučan u namjeri da dodatno pojača svoj angažman na svim razinama kako bi podržao političku, gospodarsku i društvenu preobrazbu regije te pozdravlja zalaganje partnera sa zapadnog Balkana za očuvanje europskih vrijednosti i načela te za temeljito i odlučno provođenje potrebnih reformi. Povećanje pomoći EU-a ovis   it će o stvarnom napretku u vladavini prava i socioekonomskim reformama te o poštovanju vrijednosti, pravila i standarda EU-a od strane partnera sa zapadnog Balkana.

7. EU pozdravlja veliku predanost partnera sa zapadnog Balkana prvenstvu demokracije i vladavini prava, posebno borbi protiv korupcije i organiziranoga kriminala, dobrom upravljanju, kao i poštovanju ljudskih prava, rodne ravnopravnosti i prava pripadnika manjina. Čelnici zapadnog Balkana trebali bi osigurati da se temeljne vrijednosti, demokratska načela i vladavina prava strogo poštuju i provode, među ostalim i tijekom provođenja posebnih i izvanrednih mjera za suzbijanje pandemije koronavirusa. Društvena preobrazba i učinkovita provedba reformi počivaju na tim temeljima. Civilno društvo, neovis   ni i pluralistički mediji, kao i sloboda izražavanja i zaštita novinara, imaju ključnu ulogu u procesu demokratizacije.

8. Pojačat ćemo našu suradnju na suzbijanju dezinformiranja i drugih hibridnih aktivnosti, osobito onih koje potječu od aktera iz trećih zemalja koji žele ugroziti europsku perspektivu regije. Potrebna je bliža suradnja za jačanje otpornosti i kibersigurnost. U tom smislu ključna je strateška komunikacija.

9. EU u potpunosti podupire zalaganje partnera sa zapadnog Balkana za uključivu regionalnu suradnju i jačanje dobrosusjedskih odnosa, među ostalim i s državama članicama EU-a. Pritom je i dalje važna provedba bilateralnih sporazuma u dobroj vjeri i s konkretnim rezultatima, uključujući Prespanski sporazum s Grčkom i Ugovor o dobrosusjedskim odnosima s Bugarskom. Potrebno je posvetiti dodatne i odlučne napore pomirenju i regionalnoj stabilnosti, kao i pronalaženju i provođenju konačnih, uključivih i obvezujućih rješenja za bilateralne sporovepartnera i pitanjaukorijenjena u ostavštini prošlosti, u skladu s međunarodnim pravom i utvrđenim načelima, među ostalim, Ugovorom o pitanjima sukcesije. Pozdravljamo nedavno imenovanje Posebnog predstavnika EU-aza dijalog Beograda i Prištine te druga regionalna pitanja zapadnog Balkana.

10. Bliska suradnja zapadnog Balkana u okviru postojećih regionalnih struktura pokazala je svoju vrijednost u suočavanju s krizom izazvanom bolešću COVID-19. EU će i dalje podupirati takvu uključivu regionalnu suradnjute potiče čelnike zapadnog Balkana da u potpunosti iskoriste potencijal regionalne suradnje kako bi se olakšao gospodarski oporavak nakon krize. Za to je potrebna snažna predanost cijele regije daljnjem produbljivanju regionalne gospodarske integracije na temelju pravila i standarda EU-a čime se regija i njezina poduzeća približavaju unutarnjem tržištu EU-a. Razvojem te dimenzije, među ostalim putem regionalnog gospodarskog prostora (REA), može se pomoći regiji da postane privlačnija za ulaganja.

11. Nakon što prestanemo primjenjivati hitne mjere za suzbijanje pandemije bolesti COVID-19 uslijedit će nova faza bliske suradnje kako bismo prevladali znatne socioekonomske posljedice krize. Europska komisija poziva se da na temelju komunikacije od 29.travnja predstavi solidan gospodarski i investicijski planza regiju s ciljem poticanja gospodarstavauz istodobno poboljšanje njihove konkurentnostikako bi ih se bolje povezalo unutar regije i s EU-om. Ulaganja su od iznimne važnosti za poticanje dugoročnog oporavka regije i potporu reformama potrebnima za daljnje napredovanjena europskom putu i uklanjanje nejednakosti bržim ostvarivanjem koristi za regiju. Zapadni Balkan trebao bi se preobraziti u tržišna gospodarstva koja funkcionirajui koja su u stanju potpuno se povezati s jedinstvenim tržištem EU-a, stvarati radna mjestai poduzetničke prilike, poboljšati poslovno i ulagačko okružje te promicati vladavinu prava. U tim nastojanjima važnu ulogu trebalo bi dati pridruživanju regije ciljevima EU-a koji se odnose na klimu, u skladu s Pariškim sporazumom, promicanju zelenog plana za zapadni Balkan te unaprjeđivanju digitalnoga gospodarstva i jačanju povezivosti u svim njezinim dimenzijama: prometnoj, energetskoj, digitalnoj i međuljudskoj, uključujući turizam i kulturu. Naglasak bi trebalo staviti i na socijalni razvoj, osobito na mjere u području zdravstva, obrazovanja, socijalne politike i stvaranje daljnjih prilika za mlade.

12. EU i zapadni Balkan dijele niz sigurnosnih izazovakoji iziskuju koordinirano pojedinačno i kolektivno djelovanje. Slažemo se da trebamo odlučnije i sustavnije unaprijediti našu suradnju u temeljnim sigurnosnim pitanjima, među ostalim na operativnoj razini. Partneri se obvezuju da će te napore dopuniti razvojem uključivih instrumenata za suradnju unutar zapadnog Balkana i, ako je relevantno, posegnuti za instrumentima i okvirima EU-a.

13. Posebnu pozornost zahtijeva sprečavanje i borba protiv terorizma i ekstremizma, uključujući financiranje, radikalizaciju i povratak stranih terorističkih boraca.

14. EU i partneri sa zapadnog Balkana uviđaju da su rezultati u borbi protiv korupcije i organiziranog kriminalaključni za političku i socioekonomsku preobrazbu regije te za regionalnu stabilnost i sigurnost, što je u najboljem interesu njihova stanovništva. U tim su područjima potrebni veći napori i dobra postignuća na temelju znatnih rezultata koji su postignuti zahvaljujući aktivnostima financiranima u okviru IPA-e.

15. Partneri sa zapadnog Balkana će, u suradnji s EU-om i u međusobnoj suradnji, nastaviti poduzimati odlučne mjere protiv trgovanja ljudima, uzgoja droge, pranja novca te krijumčarenja ljudi i droge. Borba protiv nezakonite trgovine oružjemodličan je primjer kako možemo povećati našu sigurnost ako skupa radimo na postizanju zajedničkog cilja.

16. Naša suradnja u suočavanju s izazovima migracija, uključujući suzbijanje krijumčarenja migranata, pokazala se učinkovitom te će se i dalje razvijati i ostvarivati korist od instrumenata poput suradnje s Frontexom, Europskim potpornim uredom za azil i Europolom. Preostali sporazumi o statusu s Frontexom trebali bi se sklopiti bez odgode. EU će i dalje pružati potporu za poboljšanje kapaciteta za prihvat na zapadnom Balkanu.

17. Trebalo bi dati prednost energetskoj sigurnosti, uključujući diversifikacijuizvora i pravaca.

18. EU pozdravlja doprinos partnera sa zapadnog Balkana misijama i operacijama EU-a. EU očekuje daljnje produbljivanje suradnje u području zajedničke vanjske i sigurnosne politike(ZVSP) i ponovno poziva sve partnere da ostvare napredak u smjeru potpunog usuglašavanjasa stajalištima vanjske politike EU-a,  osobito u pogledu pitanja u kojima se radi o važnim zajedničkim interesima, te da djeluju u skladu s time.

19. Kako bi se i dalje promicali naši zajednički interesi, čelnici EU-a izražavaju spremnost da, među ostalim redovito i na visokoj razini, oživljavaju politički dijalogizmeđu EU-a i zapadnog Balkana.

20. Izražavamo zadovoljstvo time što se naši partneri sa zapadnog Balkana usuglašavaju s navedenim točkama.

Hrvatsko 21. stoljeće